CELEX: 32008R0741
Language: sk
Date: 2008-07-29 00:00:00
Title: Nariadenie Komisie (ES) č. 741/2008 z  29. júla 2008 o vydávaní dovozných povolení pre žiadosti podané na obdobie od 1. júla 2008 do 30. júna 2009 v rámci colnej kvóty otvorenej nariadením (ES) č. 996/97 pre mrazené tenké bránice hovädzieho dobytka

30.7.2008   
            
            
               SK
            
            
               Úradný vestník Európskej únie
            
            
               L 201/45
            
         
      NARIADENIE KOMISIE (ES) č. 741/2008
   z 29. júla 2008
   o vydávaní dovozných povolení pre žiadosti podané na obdobie od 1. júla 2008 do 30. júna 2009 v rámci colnej kvóty otvorenej nariadením (ES) č. 996/97 pre mrazené tenké bránice hovädzieho dobytka
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   keďže:
   
               (1)
            
            
               Nariadením Komisie (ES) č. 996/97 z 3. júna 1997, ktorým sa otvára a stanovuje správa dovoznej colnej kvóty pre mrazené tenké bránice hovädzieho dobytka patriace pod číselný znak KN 0206 29 91 (3), sa otvorila colná kvóta na dovoz výrobkov v odvetví hovädzieho a teľacieho mäsa.
            
         
               (2)
            
            
               Žiadosti o dovozné povolenia podané na obdobie od 1. júla 2008 do 30. júna 2009 prevyšujú množstvá, ktoré sú k dispozícii. Malo by sa preto určiť, do akej miery sa môžu dovozné povolenia vydávať, tým že sa stanoví koeficient pridelenia, ktorý sa má uplatniť na požadované množstvá,
            
         PRIJALA TOTO NARIADENIE:
   Článok 1
   Na žiadosti o dovozné povolenia, na ktoré sa vzťahuje kvóta s poradovým číslom 09.4020 a podané na obdobie od 1. júla 2008 do 30. júna 2009 podľa nariadenia (ES) č. 996/97, sa uplatňuje koeficient pridelenia vo výške 1,694843 %.
   Článok 2
   Toto nariadenie nadobúda účinnosť 30. júla 2008.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. júla 2008
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 299, 16.11.2007, s. 1. Nariadenie naposledy zmenené a doplnené nariadením Komisie (ES) č. 510/2008 (Ú. v. EÚ L 149, 7.6.2008, s. 61).
   
      (2)  Ú. v. EÚ L 238, 1.9.2006, s. 13. Nariadenie zmenené a doplnené nariadením (ES) č. 289/2007 (Ú. v. EÚ L 78, 17.3.2007, s. 17).
   
      (3)  Ú. v. ES L 144, 4.6.1997, s. 6. Nariadenie naposledy zmenené a doplnené nariadením (ES) č. 962/2007 (Ú. v. EÚ L 213, 15.8.2007, s. 6).